Na studiju II ciklusa sportske nauke se tretiraju kao sistematizovani naučni rad, kondenzovano iskustvo i vrednosni sistem koji treba da obezbjedi pravu društvenu valorizaciju sporta i pojedinačnih rekreacionih odn. rehabilitacionih fizičkih aktivnosti.

Savladavanjem studijskog programa "Sport u ciljanim grupama" studenti su preuzeli kompetencije u različitim oblastima fizičkih aktivnosti koje unapređuju zdravlje, fizičku sposobnost, kvalitet života i dobrobit pojedinaca i društvenih zajednica, koje pored vrhunskog sporta uključuju i oblike masovnog sporta, sportsku rekreaciju, specifične vježbe oblikovanja i fitnes. Studenti takođe dobijaju kompetencije u fizikalnom tretmanu i rehabilitaciji lica sa posebnim potrebama i onesposobljenih lica kao i u prevenciji bolesti.

U modularnom dijelu programa studenti preuzimaju napredne sadržaje tehnologije pripreme sportista i transformacionih procesa u vrhunskom sportu koji uključuju teoriju izabrane grane sporta, sportsku strategiju i taktiku, teoriju igara, nauku o treningu, dijagnnostiku u sportu, fizičku pripremu u izabranim granama sporta, didaktiku i metodiku sporta, te teoriju i praksu sportskih takmičenja.

U studiju drugog ciklusa studijskog programa "Sport u ciljanim grupama" studenti dobijaju i kompetencije u specijalizovanim vidovima sporta koji nisu sistematski organizovani i proučavani u standardnim programima sportskih nauka I ciklusa kao što su zdravstveni sport, rekreativni sport i fizičke aktivnosti, sport ciljnih grupa (*djeca, stari, onesposobljene osobe i dr.*), radno-terapijski sport, wellness, sportski turizam, adrenalinski odn. ekstremni sport i oblici masovnih vježbanja.

U izbornom programu studenti savladavaju specifične oblasti sporta i sporednih djelatnosti vezanih uz sport kao što su *sportska rekreacija, sportski turizam i wellness*. U izbornom programu studenti stiču ekspertne kompetencije u oblasti menadžmenta u sportu koje uključuju konceptualne i logičko-misaone sposobnosti, unapređenje sposobnosti analize i razjašnjavanja problema, interpersonalne sposobnosti analize i usmjeravanja međuljudskih odnosa, sposobnosti koordinacije i harmonizacije rada grupe/tima, te tehničke sposobnosti koje se odnose na posebne zahtjeve sportske struke i sportskih organizacije, kao što su kompetencije analize i optimizacije organizacionih i komunikacijskih struktura u sportskim organizacijama.

Studenti studija II ciklusa studijskog programa "Sport u ciljanim grupama" posjeduju specifične kompetencije i kvalifikacije u oblasti obezbeđivanja i usmeravanja zdravstvenog i životnog stila različitih ciljnih grupa i promotere javnog zdravlja, osposobljene da promovišu sve aspekte javnog zdravlja sa aspekta razvoja različitih programa vježbanja i fizičkih aktivnosti na lokalnom, nacionalnom i međunarodnom nivou, kao i promociju principa zdravog života.

Studenti su osposobljeni za lične trenere i instruktore vježbanja na naprednom nivou što uključuje i sposobnosti dizajniranja, isporuke i procjene rekreativnih i rehabilitacionih programa različitih fizičkih aktivnosti kojima se osigurava unapređenje zdravlja i fizičke kondicije pojedinca, ali koji uključuju i odgovarajuće zdravstvene odn. nutritivne i dijetetske preporuke.

Svršeni studenti su takođe osposobljeni i za instruktore specijaliste programa fizičkih aktivnosti koji su zdravstveno profilisani za različite uzraste i različita medicinska stanja i odnose se kako na održavanje i unapređenje zdravlja i fizičkih sposobnosti, tako i na prevenciju faktora rizika i rehabilitaciju različitih grupa pacijenata odn. lica sa posebnim potrebama ili trajno onesposobljenih osoba.

Studenti master nivoa u studijskom programu "Sport u ciljanim grupama" osposobljeni su da dizajniraju i propišu programe fizičkih aktivnosti za kardio-vaskularni fitnes, vježbe snage, izdržljivosti i fleksibilnosti, menadžmenta tjelesne težine za pojedince i ciljne grupe, uključujući fizičke, psihološke i društvene faktore vježbanja, kao i faktore životnog stila.

Studenti razumjevaju odnose između ishrane, zdravlja i vježbanja, izvorne funkcije i zahtjeve za pojedine komponente u ishrani, osnovne metodologije dijetalne procjene, te referentne procedure i principe menadžmenta ishrane. Studenti su takođe osposobljeni da primjenjuju medicinski uspostavljen režim ishrane i menadžmenta tjelesne težine, da primjene nacionalne i međunarodne referentne vrijednosti u ishrani, principe zdrave ishrane, ulogu hrane u prevenciji poremećaja prouzrokovanih neadekvatnom ishranom, ishranu u različitim životnim razdobljima i specifičnim grupama.

Studenti razumjevaju biološke, fiziološke i psihološke implikacije fizičkih aktivnosti u različitim uzrastima i zdravstvenim socio-psihološkim uslovima, te su osposobljeni da dizajniraju, sprovode i procjenjuju programe vježbanja za najzahtjevnije društvene grupe kao što su djeca i različite gerijatrijske grupe. U tom kontekstu razvijaju i osjetljivost za specifične psihofizičke zahtjeve u tim grupama, kao što su psihološki problemi puberteta i odrastanja i posljedica različitih oblika vježbanja na organizam koji se intenzivno razvija, odn. funkcionalne probleme smanjene pokretljivosti, primarne neaktivnsti i ograničene fizičke sposobnosti starih lica.

Studenti posjeduju osnovna znanja vezana za fiziologiju vježbanja, sportsku medicinu i traumatologiju, te ostala privremena ili trajna stanja umanjene sposobnosti ili hroničnih poremećaja, razumjevajući posljedice koje izazivaju specifični programi vježbanja kao i mogućnosti primjene i implementiranja principa terapije kretanja i sportske medicine. Studenti takođe razumjevaju interakciju između terapija propisanih od strane ljekara-specijaliste i programa vježbanja, uključujući i sposobnost za prilagođenje ovih programa terapijskim indikacijama. Studenti posjeduju detaljna znanja o simptomima fizičkih poremećaja i rizicima komplikacija tokom vježbanja.

Studenti preuzimaju kritična znanja i razumjevanje različitih formi fitnesa kao što su fizički fitnes, zdravstveno-orjentisani fitnes, wellness, te različitih komponenti fitnesa: aerobik, mišična snaga, mišična otpornost, fleksibilnost, tjelesna kompozicija, kao i različitih principa fitnesa uključujući FITT(A) principe, principe opterećenosti, te principe specifičnosti i povratnog efekta.

Osnovni obrazovni ishodi u ovoj oblasti su sposobnost dizajniranja individualnih programa vježbanja zavisno od ličnih predispozicija lica koja vježbaju ili se rehabilitiuju uključujući integrisanje podataka iz dijagnoze fizičkih sposobnosti ispitanika i propisanih režima vježbanja, u cilju organizovanja različitih treninga za različite ciljne grupe, dokumentovanja procesa treninga i napretka u vježbanju, kao i motivacije učesnika u trenažnom procesu.

Svršeni studenti studija II ciklusa su osposobljeni za organizatore i medijatore sportskih takmičenja i sportskih manifestacija, da rukovode sportskim objektima, za funkcije u nacionalnim i međunarodnim sportskim organizacijama, te funkcije u interdisciplinarnim oblastima: zdravstva i velnesa, sporta i nacionalne privrede, složene poslove u industriji sportske opreme, funkcije u domenu korporativnog sporta, sporta u slobodnom vremenu, zdravstvenog sporta, sportskog turizma.

U okviru studija stvoreni su temelji za dalji naučno-istračivački rad u oblasti primjene studijskog programa, te za doživotnu profesionalnu mobilnost i permanentni stručni razvoj.